Sastanak Stefanovića i Bilera
Posle sastanka sa komandantom Kfora Erhardom Bilerom, koji je trajao pet sati, Stefanović i Bogdanović nisu dali izjave medijima
Borislav Stefanović i ministar za Kosovo i Metohiju, Goran Bogdanović rekli su agenciji Beta posle sastanka da večeras neće davati izjave medijima. Uoči sastanka, Stefanović je izrazio očekivanje da će na njemu biti nadjeno rešenje krize. Predstavnici Vlade Srbije ranije danas su razgovarali i usaglasili stavove sa predsednicima i odbornicima opština Zubin Potok, Leposavić, Zvečan i Kosovska Mitrovica. Srbi iz četiri opštine na severu Kosova podržali su danas zahteve srpskih vlasti u Beogradu da se, u cilju trajne normalizacije situacije, na administrativnim prelazima Jarinje i Brnjak situacija vrati na stanje od pre 25. jula. Na zajedničkoj sednici odbornika četiri opštine sa severa Kosova šef Pregovaračkog tima Beograda Borislav Stefanovićje predstavio nacrt sporazuma sa komandantom Kfora, ali s obzirom da odbornici nisu upoznati sa detaljima nisu ni raspravljali o ovom planu: Uklanjanje blokada na severu Kosova biće regulisano sporazumom za koji se očekuje da bude postignut, a odbornici sa severa Kosova su izrazili nadu da će dobiti čvrste garancije međunarodne zajednice i države Srbije. A u Beogradu potpredsednik srpske Vlade i ministar policije Ivica Dačićje izjavio da Srbi koji žive na Kosovu i Metohiji, u borbi za svoja prava, treba da koriste sve oprobane metode i tehnike koje su koristili Albanci kada nisu želeli da žive u Srbiji: "", primetio je Dačić. Evropski posrednik Robert Kuper, u izveštaju koji je podneo institucijama EU ističe da za rešenje krize na severu Kosova nije bitno ko je započeo problem, već da je neophodno nastaviti dijalog i to na način koji će omogućiti napredak. Evropskim zvaničnicima Kuper je tokom sastanka preneo gledanja predstavnika obe strane s kojima se sastao na terenu. ", kaže portparol Evropske komisije Majkl Man. Kuperov izveštaj je sadržan je u "tri tačke", o kojima postoji saglasnost svih 27 članica EU - prva je da je neophodno da se smanji napetost na terenu, druga - da se pronađe prelazno rešenje i ključna stvar jeste da se dijalog mora nastaviti i to na način koji će omogućiti napredak. Na prištinski aerodrom stigao je prvi kontigent dodatnih snaga Kfora koji će biti pomoć i podrška pripadnicima mirovnih snaga već stacioniranim na Kosovu. Kosovski mediji su javili da je prvi avion sa pripadnicima rezervnih borbenih snaga Kfora, uglavnom iz Nemačke i Austrije, sleteo na prištinski aerodrom. Predstavnik Kfora, Diter Vihter, juče je saopštio da je na zahtev komandanta Kfora, generalmajora Erharda Bilera, NATO odlučio da na Kosovo pošalje bataljon od oko 700 pripadnika rezervnih borbenih snaga stacioniranih u Nemačkoj. Portparol NATO-a, Karmen Romero, saopštila je da odluka o slanju pojačanja nije usledila kao posledica nemogućnosti pripadnika mirovnih snaga da kontrolišu situaciju na Kosovu, već da bi se snagama koje su na terenu omogućilo da imaju redovne odmore. Ostali delovi pojačanja će na Kosovo doći narednih dana. UNMIK je inače saopštio da je avganistanski diplomata Farid Zarifdanas preuzeo funkciju vršioca dužnosti specijalnog predstavnika generalnog sekretara misije UN na Kosovu. Novi vršilac dužnosti šefa UNMIK-a bio je i zamenik ministra spoljnih poslova Avganistana. Farid Zarif bio je koordinator misije UN-a u Bagdadu 90-ih godina, šef osoblja štaba misije UN za pomoć u Iraku, a kasnije i zamenik šefa misije UN u Sudanu. Od avgusta 2010. bio je direktor odseka za Evropu i Latinsku Ameriku u Odeljenju za mirovne operacije UN.